L'adverbio mica deriva d'o latín MICCA, que pasó d'indicar una minima quantidat a indicar ausencia. Ye cheneral en aragonés encara que lo podamos veyer sustituito por o castellanismo miaja. Lo veyemos en frases negativas, (no he dormito mica). Se troba tamién en catalán pero con un uso liucherament diferent como de "un poco" (una mica de respecte, una mica de por), estando l'uso aragonés de "mica" representau por gens (no he dormit gens), que se puet combinar con "mica" (gens ni mica).